David Cronenberg

David Cronenberg, es un director de cinèma canadian e actor ocasional (15 de març de 1943, Toronto). Es un dels principals iniciators del corrent "body orror" o orror corporala. Aquel estil de far de films explòra las paurs de las gents per la transformacion e l'infeccion corporala. A la primièra mitat de sa carrièra, explorèt sobretot de tèmas de terror e de sciéncia-ficcion, pasmens se son òbra s'espandiguèt al delà d'aqueles genres.

 Biografia 
Cronenberg nasquèt a Toronto, Ontàrio, Canadà, ont viu encara. Es filh d'Esther Sumberg, pianista, e Milton Cronenberg, escrivan e redactor. Grandiguèt dins una familha josieva de classa mejana secularizada e estudièt a l'institut collegial del nòrd de Toronto e mai tard foguèt diplomat de l'universitat de Toronto en literatura. Cita William S. Burroughs e Vladimir Nabokov coma sas influéncias.

Après dos films corts presenta en blanc e negre "Stereo" e en color "Crimes of the Future", Cronenberg s'associèt amb Ivan Reitman. Lo govèrn canadian financièt los films de Cronenberg dins los ans 1970. Cronenberg alternava lo genre "body orror" dins de films coma "Shivers" amb de projèctes que rebaton son interés per las corsas de veituras e mòtos. "Rabid" faguèt jogar de talents inesperats coma la reina del pornò Marilyn Chambers, e foguèt una revelacion pels distributors internacionals e aguèt alara mai de succès dins sos dos seguents projèctes d'orror.

Los films de Cronenberg seguisson una progression, un caminament dempuèi lo mond social fins cap a la vida interiora. Dins sos primièrs films, los scientifics modifican de coses umans, que supausan l'alunhament amb l'òrdre sociala (Shivers, Rabid). Dins lo periòde mejan, lo caòs trabalhat pel scientific es mai personal, "The Brood", "Scanners", "Videodrome". Dins lo periòde posterior, lo scientific pren la plaça de son experiéncia ("The Fly"). Aquela trajectòria culmina dins "Dead Ringers" ont un parelh de ginecològs intran dins una espirala de codependéncia e de dependéncia a las drògas. Los films posterioras de Cronenberg son mai tornat sul penjal psicologic, fasent sovent mòstra de realitats subjectivas e objectivas ("eXistenZ", "M Butterfly", "Spider").

Benlèu lo melhor exemple d'un film que trenca la linha dels seus trabalhs de caòs personal e confusion psicologica es l'adaptacion de Cronenberg de son eròi literari: lo libre mai controversiat de Burroughs, "Naked Lunch". Lo libre èra considerat coma "non filmable" e Cronenberg admetiá qu'una traduccion dirècta del libre per lo filmar "costariá 100 milions de dolars e seriá enebit dins totes los païses dins lo mond". Per contra, Cronenberg -coma dins son film precedent, "Videodrome" -trebola las linhas entre çò que semblava èsser la realitat e çò que semblavan d'allucinacions causadas per l'addicion a las drògas. Cronenberg explica que mentre qu'escriviá l'senari cinematografic per "Naked Lunch", sentiá un moment de sinergia amb l'estil d'escritura de William S. Burroughs. Sentiá que la connexion entre sa direccion e l'estil de pròsa de Burroughs èra tan fòrta, qu'arribèt a dire qu'"escriurà son libre venent".

Cronenberg diguèt que sos filmes deurián èsser vists "dempuèi lo punt de vista de la malautiá", e que, per exemple, s'identifica amb los personatges dins "Shivers", après èsser infectat amb de parasits anarquics. Per "The Dead Zone" (1983) e "The Fly", Cronenberg trabalhèt pas generalament dins un mond de grand budgèt, coma se fa pels films d'Hollywood, levat per unas escasenças. Un temps foguèt presentit per èsser director d'Star Wars episòdi VI: Lo retorn del Jedi.
Pendent los darrièrs ans de 1990, Cronenberg foguèt anonciat coma director d'una seguida del film de Verhoeven, ' ' Basic Instinct ' ', mas se realizèt pas. Son trabalh mai recent, lo thriller  Una istòria de violéncia (2005), es un dels de mai naut budgèt e de mai bona audiéncia. 
Cronenberg contractèt Howard Shore per compausar la benda sonora de gaireben totas sos films.

 Filmografia 
 1967: From the Drain (film cort)
 1969: Stereo 
 1970: Crimes of the Future
 1975: Venon de dins de... (Shivers)
 1977: Rabid
 1979: Fast Companh
 1979: The Brood 
 1981: Scanners 
 1983: Videodrome
 1983: The Dead Zone
 1986: The fly 
 1988: Dead Ringers
 1990: Nightbreed (coma actor)
 1991: Naked Lunch
 1993: Madame Butterfly
 1996: Crash 
 1999: eXistenZ
 2002: Spider
 2005: A History of Violence
 2007: Eastern Promises 
 2011: A Dangerous Method
 2012: Cosmopolis
 2014: Maps to the Stars

 Ligams extèrnes 
  sus Internet Movie Database (anglés)
 David Cronenberg sus TCM Movie Database (anglés)
 David Cronenberg sus Allmovie (anglés)
 David Cronenberg sus Northern Stars (anglés)
 Senses of Cinèma: David Cronenberg (anglés)